PATVIRTINTA

Kauno miesto savivaldybės tarybos

2021 m. vasario 2 d.

sprendimu Nr. T-23

**KAUNO MIESTO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2020 METŲ ATASKAITA**

2020 metais iš Kauno miesto savivaldybės visuomenės sveikatos rėmimo specialiosios programos lėšų buvo vykdomos dvi priemonės: visuomenės psichikos sveikatos stiprinimo ir sutrikimų profilaktikos srityje buvo įgyvendinamas Kauno miesto savižudybių prevencijos modelio priemonių planas, sveikos mitybos ir fizinio aktyvumo skatinimo srityje buvo įgyvendinamos projekto „Judėk sveikai“ veiklos.

2020 m. įgyvendinant Kauno miesto savižudybių prevencijos modelio priemonių planą buvo įvykdytos šios veiklos:

penkiuose Kauno miesto psichikos sveikatos centruose teiktos atvejo vadybos paslaugos – vidutiniškai per mėnesį buvo 110 atvejų (per 2020 metus suteiktos 2256 atvejo vadybininkų konsultacijos);

teikta anoniminė psichologinė pagalba darbo dienomis, savaitgaliais ir švenčių dienomis – 1070 konsultacijų per metus;

teikta psichologinė pagalba penkiose atvirose psichologėse grupėse, kurios vyko penkiuose psichikos sveikatos centruose (per 2020 metus įvyko 144 grupiniai užsiėmimai, kuriuose dalyvavo – 46 suaugę asmenys ir 27 paaugliai (jaunimo atstovai);

suorganizuoti savižudybių rizikos ženklų atpažinimo, vertinimo ir efektyvaus reagavimo nuotoliniai mokymai „Lieptas“, kuriuose dalyvavo 35 dalyviai;

suorganizuoti savižudybių rizikos vertinimo, pirmos ir tęstinės emocinės pagalbos teikimo mokymai pagalbos specialistams, kuriuose dalyvavo 30 dalyvių;

suorganizuotos 2 supervizijos Kauno miesto specialistams, dirbantiems su savižudybių rizikos asmenimis (atvejo vadybininkams, psichologams, psichiatrams, socialiniams darbuotojams ir kitiems specialistams);

2020 m. rugsėjo 10 dieną paminėta Pasaulinė savižudybių prevencijos diena ir organizuotas dviračių žygis „Minu už gyvenimą“. Kauno miesto gyventojai kartu su sporto klubo S-sportas dviratininkais bei VšĮ Jaunimo linija savanoriais kartu mynė už gyvenimą dėl tų, kurie neatrado jėgų įveikti savo kelio ir dėl tų, kuriems reikia pagalbos;

paruošti 2 lankstinukai, savižudybių prevencijos tema publikuoti 5 straipsniai bei informaciniai pranešimai.

2020 m. įgyvendinant projektą „Judėk sveikai“ buvo įvykdytos šios veiklos:

suorganizuoti 802 fizinio aktyvumo užsiėmimai, iš kurių 76 vyko nuotoliniu būdu (nuo 2020 m. kovo 4 d. iki liepos 15 d. ir nuo spalio 22 d. iki lapkričio 27 d. projektas nevyko dėl šalyje buvusios nepalankios epidemiologinės situacijos);

projekto „Judėk sveikai“ veiklose sudalyvavo 28674 asmenys. Fizinio aktyvumo veiklos buvo pritaikytos visoms Kauno miesto gyventojų amžių grupėms: jaunimui, senjorams, motinoms su mažais vaikais, darbingo amžiaus žmonėms, šeimoms. Vienu metu vyko dvi tokios pat treniruotės skirtinguose miesto mikrorajonuose siekiant pagerinti veiklų prieinamumą bei užtikrinti asmenų skaičių laikantis saugumo reikalavimų dėl epidemiologinės situacijos;

Kauno miesto gyventojai galėjo rinktis iš vidutiniškai 28 treniruočių (treniruočių skaičius per savaitę svyravo nuo 18 iki 40): joga, akrojoga, boksas, funkcinės treniruotės, zumba, kineziterapija, vaikų treniruotė, kalanetika, bėgimas ir kt.

projekto „Judėk sveikai“ vasaros sezonas išskirtinis tuo, kad veiklos vyko atvirose miesto erdvėse (parkuose): Dainavos parke, Panemunės šile, Nemuno saloje ir kt. Taip pat šio sezono metu vyko ir kita fizinį aktyvumą skatinanti veikla – orientacinės varžybos;

2020 m. projekto metu įdiegtos dvi naujovės: išankstinė registracija bei nuotolinės treniruotės. Abi šios inovacijos pasitelktos dėl susidariusios epidemiologinės situacijos, tačiau tai buvo puiki išeitis nenutraukti šio, ypatingai lankomo, projekto veiklų. Nuotolinėse treniruotėse sudalyvavo daugiau dalyvių nei per 1 mėnesio laikotarpį įprastai vykstančiose treniruotėse.

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| Eil. Nr. | Savivaldybės visuomenės sveikatos rėmimo specialiosios programos lėšų šaltiniai | Surinkta lėšų, tūkst. Eur |
| 1. | Savivaldybės biudžeto lėšos | 0,00 |
| 2. | Savivaldybės aplinkos apsaugos rėmimo specialiosios programos lėšos | 230,91 |
| 3.  | Savanoriškos fizinių ir juridinių asmenų įmokos | 0,00 |
| 4.  | Kitos lėšos | 0,00 |
| 5. | Lėšų likutis ataskaitinių biudžetinių metų pradžioje | 52,19 |
| **Iš viso** | **283,1** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| Eil. Nr. | Programos / priemonės poveikio sritis | Vykdytų savivaldybės visuomenės sveikatos programų, priemonių skaičius | Skirta lėšų, tūkst. Eur | Panaudotalėšų, tūkst. Eur |
| 1. Savivaldybės kompleksinės programos |
|  |  |  |  |  |
| 2. Savivaldybės strateginio veiklos plano priemonės |
| 1. | Psichikos sveikatos stiprinimas (smurto, savižudybių prevencija, streso kontrolė ir kt.) | 1 | 158,5 | 97,13 |
| 2. | Fizinio aktyvumo skatinimas | 1 | 137,35 | 43,55 |
| 3. Bendruomenių vykdytų programų / priemonių rėmimas |
|  |  |  |  |  |
| 4. Kita |
|  |  |  |  |  |
|  |  | **Iš viso lėšų** | **295,85** | **140,68** |

\_\_\_\_\_\_\_\_\_\_\_\_\_\_\_\_\_\_\_\_\_\_\_